Elmar Ojaste

Elmar Ojaste (aastani 1935 Elmar Bachmann, 31. august 1920 Suure-Jaani, Viljandimaa – 14. oktoober 2017 Göteborg) oli eesti filatelist ja postiajaloolane.

Elulugu
Elmar Ojaste oli kaupmehe poeg.Eesti teaduse biograafiline leksikon, 3. köide

Ta töötas Eesti–Läti piiril Lauras tolliametnikuna, hiljem oli samas ametis Suurupis, Keila-Joal ja Laulasmaal. 24. septembril 1944 õnnestus tal koos kaaslastega Keila-Joalt lahkuda ja paadiga Hiiumaa kaudu Rootsi rannikule sõita.

Rootsis omandas ta keskhariduse 1949. aastal eksternina Nordiska Korrespondents-Institutetis Stockholmis, kuulas aastail 1946–1947 Göteborgi Högskolas (professor Sten Karlingi juures) kunstiajaloo kursusi, lõpetas 1951. aastal Gilwellis skaudijuhtide kõrgkooli skautmasteri väitekirjaga "Noortetöö rahvuslikul taustal".

Kodumaal skaudiliikumises osalenud, jätkas ta sama tegevust Rootsis ning oli üks eestvedajaid nii Metsakodu kui ka Koitjärve rajamisel.

Ta esimene kaastöö Eesti Filatelisti 10. numbrisse 1965. aastal oligi skauditeemaline. Alates 12. numbrist 1971. aastal sai ta Eesti Filatelisti toimetajaks ning lõpetas toimetajatöö alles 1993. aastal ilmunud 35. numbriga, jätkates ajakirja autorina. 

Eesti iseseisvuse taastamise järel oli ta nõuandja postmarkide väljaandmisel ja Postimuuseumi tegevuse taastamisel.

Teadustöö
Uurimisvaldkond oli Eesti ja üldine postiajalugu. Ühtlasi tegeles ta oma sünnikoha Suure-Jaani ajaloo uurimisega.

Teoseid
Ta on kirjutanud umbes 300 artiklit ja ühe monograafia Eesti filateelia ja posti ajaloost.
Bibliography and index of Estonian philatelic literature. Kaasautor P. Gleason. New York 1978
Viljandi – the postal history survey up to 1944. Eesti Filatelist 29, 1983
Eesti = Estonia: philately & postal history handbook-catalogue = Estland: Philatelie & Postgeschichte Handbuch-katalog. Vambola Hurt, Elmar Ojaste. Stockholm, New York: Estonian Philatelic Society, 1986
"Frankeerimata postisaadetised Eesti Vabariigis 1919–1940". Eesti Filatelist 37, 1998
"Postitee Riiast üle Tartu Narva A.D. 1639". Kaasautorid Enn Küng, Ago Lokko. Eesti Filatelist 38, 2001
"Legaalsed segafrankeeringud Eestis 1991–1993". Eesti Filatelist 38, 2001

Liikmesus
Sveriges Filatelist-Förbund
Eesti Filatelistide Selts USA-s
Eesti Filatelistide Liit
Association Internationale des Journalists Philateliques (AIJP)
Eesti Skautide Ühing
Eesti Muinsuskaitse Selts Göteborgis asutajaliige

Tunnustus
Svenska Scoutrådeti kuldne teenetemärk (1964)
Eesti Skautide Liidu Põhjatäht, I järk (1965) 
Arthur Puksovi Fondi preemia (1984)
Sveriges Filatelist-Förbundi Nils Strandelli medal (1986)
Eesti Muinsuskaitse Seltsi Konstantin Pätsi medal (1997)
Valgetähe medal (2001)
Eesti Posti teeneteplaat (2002)
Rootsi Filatelistide Liidu auliigeElmo Viigipuu. In Memoriam Elmar Ojaste 1920-2017. Eesti Päevaleht (Rootsi), 25. oktoober 2017
Association Internationale des Journalists Philateliques auliige
Rahvusvahelise Eesti Filatelistide Seltsi auliige

Viited

 Kirjandus 
Isiklikud fondid, asuvad Eesti Postimuuseumi ja Kaitseväe Akadeemia raamatukogus Tartus
G. Karlsson. Porträttet Elmar Ojaste. SFT – organ för Sveriges Filatelist-Förbund (1986) 5
The Estonian Philatelist. Cumulative Subject Index Nos 1 – 35, 1955–1993. Eesti filatelist 35, 1993

Välislingid

TLÜAR väliseesti isikud
Haud Suure-Jaani kalmistul

Kategooria:Eesti filatelistid
Kategooria:Rootsi filatelistid
Kategooria:Eesti ajaloolased
Kategooria:Eesti skaudiliikumine
Kategooria:Eestlased Rootsis
Kategooria:Valgetähe medaliklassi teenetemärgi kavalerid
Kategooria:Suure-Jaani kalmistule maetud
Kategooria:Sündinud 1920
Kategooria:Surnud 2017